**Miestne zastupiteľstvo Mestskej časti Košice – Nad jazerom**

**Z á p i s n i c a**

z 12.zasadnutia miestneho zastupiteľstva Mestskej časti Košice – Nad jazerom

dňa 16. júna 2016

­

**Prítomní:** Ing. Mgr. Lenka Kovačevičová- starostka mestskej časti

 Mgr. Bernard Berberich – zástupca starostky

 JUDr. Marta Bulecová - prednostka miestneho úradu

 PhDr. Patrik Géci – kontrolór

**Prítomní poslanci:** MUDr. P. Badanič, Ing. M. Capcara, MUDr. M. Slivka,

 Mgr. A. Gajdošová, M. Jokeľová, PhDr. L. Kleinová, Ing. M. Papcun,

 Ing. M. Siksa, Ing. J. Skonc, Ing. E. Cimbala, Mgr. R. Schwarcz

**Neprítomní poslanci:** MUDr. R. Lenártová, PhD. (ospravedlnená)

**Ďalší prítomní:** JUDr. Alena Olejárová – vedúca organizačno-právneho oddelenia

 Ing. Milan Derfiňák – vedúci oddelenia výstavby a investičných činnosti

 Ing. Marta Vojtasová –vedúca oddelenia finančného a správy majetku

 Ing. Ildikó Szegedyová – vedúca oddelenia kultúry

 Mgr. Ivica Krausová – vedúca samostatný referát sociálnych vecí a priestupkov

 pplk. Ing. Martin Gancarčík - riaditeľ OO PZ Košice – Nad jazerom

 Ing. Miroslav Fajčík – veliteľ MSP, stanica Košice – Nad jazerom

 občania mestskej časti

**K bodu 1/ Otvorenie zasadnutia**

 12. zasadnutie miestneho zastupiteľstva otvorila a viedla starostka Ing. Mgr. Lenka Kovačevičová. Privítala poslancov a zamestnancov úradu. Konštatovala, že je prítomných 11 poslancov, takže zasadnutie je uznášaniaschopné. Ospravedlnila sa poslankyňa MUDr. Renáta Lenártová, PhD. a MUDr. Michal Slivka, ktorý bude meškať. Ďalej privítala riaditeľa Obvodného odd. PZ Košice – Nad jazerom pplk. Ing. Martina Gancarčíka, veliteľa Mestskej polície stanica Nad jazerom Ing. Miroslava Fajčíka a verejnosť – občanov mestskej časti.

**K bodu 2/ Schválenie programu zasadnutia**

Návrh programu zasadnutia a materiály na rokovanie uvedené v pozvánke boli predložené písomne a v zmysle rokovacieho poriadku zverejnené na webovej stránke mestskej časti.

Starostka vyzvala prítomných poslancov, či má niekto pripomienky alebo doplnky k predloženému programu. Poslanec Ing. Marián Siksa navrhol doplniť program o bod 9.1 Návrh na zvýšenie základnej mesačnej odmeny poslancov miestneho zastupiteľstva Mestskej časti Košice – Nad jazerom od 01. 07. 2016.

**(Hlasovanie č. 1: z prít. 11 za 7, proti 0, zdržali sa 4 )**

Po doplnení programu o bod 9.1 starostka dala hlasovať o celom predloženom programe:

l. Otvorenie zasadnutia

2. Schválenie programu zasadnutia miestneho zastupiteľstva Mestskej časti Košice – Nad jazerom

3. Určenie zapisovateľa, overovateľov zápisnice, voľba návrhovej komisie

4. Informatívna správa o činnosti OO PZ Košice – Nad jazerom a MSP v Košiciach - stanice Nad jazerom

5. Správa o činnosti starostky mestskej časti

6. Správa o plnení uznesení miestneho zastupiteľstva Mestskej časti Košice – Nad jazerom

7. Správa o výsledkoch kontroly

8. Návrh Všeobecne záväzného nariadenia Mestskej časti Košice – Nad jazerom č. 47, ktorým sa ruší VZN č. 33/2005 o vydávaní a vyjadrení k podnikateľskej činnosti právnickým a fyzickým osobám plánujúcim podnikať na území Mestskej časti Košice – Nad jazerom

9. Návrh na poskytnutie dotácií z rozpočtu Mestskej časti Košice – Nad jazerom na rok 2016

10. Informácia o vykonaných rozpočtových opatreniach programového rozpočtu Mestskej časti Košice – Nad jazerom na rok 2016

11. Orientačný časová plán zasadnutí miestnej rady a miestneho zastupiteľstva Mestskej časti Košice – Nad jazerom na II. polrok 2016

16. Interpelácie

17. Rôzne

18. Záver

**(Hlasovanie č. 2: z prít. 11 za 11, proti 0)**

**K bodu 3/ Určenie zapisovateľa, overovateľov zápisnice, voľba návrhovej komisie**

Starostka určila za zapisovateľku Mgr. Zuzanu Štefanikovú, za overovateľov zápisnice poslancov Mgr. Bernarda Berbericha a Ing. Jozefa Skonca. Do návrhovej komisie boli zvolení poslanci za jednotlivé kluby: Ing. Erik Cimbala za klub SMER-SD a za nezávislých poslancov PhDr. Lucia Kleinová.

**(Hlasovanie č. 3: z prít. 12 za 12)**

**K bodu 4**/ **Informatívna správa o činnosti OO PZ Košice – Nad jazerom a MSP v Košiciach – stanice Nad jazerom**

 V rámci bodu vystúpil pplk. Ing. Martin Gancarčík – riaditeľ OO PZ Košice – Nad jazerom. V krátkosti informoval miestne zastupiteľstvo o činnosti obvodného oddelenia za posledné obdobie. Konštatoval, že v našej mestskej časti je bezpečnostná situácia stabilizovaná. Od poslednej správy k dnešnému dňu je konečné číslo v kriminalite najlepšie za posledných päť rokov. Porovnával čísla priestupkov s číslami z minulého roku. Od začiatku roka je spolu 177 trestných činov z toho je 77 trestných činov objasnených. Násilná trestná činnosť je 23 z toho 12 objasnených prípadov. Vraždy v tomto roku nemáme. Majetkových trestných činov bolo 61 z toho 36 je objasnených. Vlámaní bolo 11 z toho objasnených je 2. Krádež, vlámanie do bytov zatiaľ v tomto roku nebola. Ekonomických trestných činov bolo 32 z toho 6 objasnených prípadov. Objasnil majetkové trestné činy, ktoré štatisticky rastú na číslach. Je to z dôvodu, že krádeže sa považujú ako majetkový trestný čin, keď presiahne hodnotu 226,- €. Preto sa čísla v štatistike nereálnym spôsobom nabaľujú. Zvýšená je pozornosť na bezpečnosť a plynulosť cestnej premávky. Kontrola motorových a nemotorových vozidiel a s tým spojená kontrola na požitie alkoholických nápojov, prepravu osôb v motorových vozidlách. Naďalej pretrvávajú krádeže bicyklov, vlámania do motorových vozidiel.

 Nasledovala krátka správa Mestskej polície zastúpená Ing. Miroslavom Fajčíkom – veliteľom MSP Košice, stanica Nad jazerom, ktorý skonštatoval, že v sledovanom období bola činnosť príslušníkov stanice MsP Nad jazerom zameraná hlavne na kontrolu verejného poriadku, čistotu, kontrolu zákazu konzumácie alkoholických nápojov na verejnosti, na ochranu majetku občanov a mesta pred poškodením a odcudzením, na statickú dopravu a na dodržiavanie VZN mesta a mestských častí. Počas uvedeného obdobia príslušníci stanice MsP Nad jazerom zistili a riešili celkovo 1044 priestupkov.

 Pani starostka navrhla, aby príslušníci stanice MsP Nad jazerom častejšie kontrolovali psíčkarov v Rekreačnej lokalite – Jazero.

Miestne zastupiteľstvo Mestskej časti  Košice – Nad jazerom zobralo na vedomie informáciu o  činnosti Obvodného oddelenia Policajného zboru Košice – Nad jazerom a Mestskej polície Košice – stanice Nad jazerom za posledné obdobie – **uznesenie č.100.**

**(Hlasovanie č. 4: z prít. 12 za 12)**

**K bodu 5/ Správa o činnosti starostky mestskej časti**

Starostka informovala miestne zastupiteľstvo o svojej činnosti. Celé jarné obdobie patrilo údržbe, oprave výtlkov, oprave lavičiek, kosbe a realizácií investičných projektov. Podkladom na prácu bol kompletný audit sídliska, ktorý bol vykonaný s oddelením výstavby miestneho úradu. V súčasnosti prebieha druhá kosba na sídlisku. V apríli bola zorganizovaná veľká jarná brigáda, do ktorej boli zapojení aj občania a podarilo sa vyzbierať niekoľko ton odpadu pri teplovode. Z investičných činností spomenula rozsvietenie Jenisejskej – Čingovskej, opravu chodníkov na Stálicovej a Amurskej ulici. Mestská časť pripravovala pre širokú verejnosť viacero kultúrnych a športových podujatí. K najveľkolepejším patrili Košické Benátky, ktoré sa konali prvýkrát v našej mestskej časti. Zorganizovali sme Deň Jazerčanov, MDD, MDŽ, Deň učiteľov, Talent show, Jazerský street basket a mnoho ďalších skvelých podujatí. Jazerská kvapka krvi potvrdila, že v našej mestskej časti žije mnoho obetavých ľudí, ktorí radi a pravidelne pomôžu s tou najvzácnejšou tekutinou. Starostka informovala o výsledkoch súťaže, ktorá bola vyhlásená Mestom Košice o titul Mestská časť športu, kde sme v silnej konkurencii obsadili druhé miesto. Tento projekt bol úspešný a výhra v sume 10 000,- € poputuje na výstavbu športoviska v lesoparku. Minulý týždeň bola na rokovaní s prof. Maršálkom a vedením mesta na pôde magistrátu, kde bolo potvrdené, že aj v tomto roku budeme revitalizovať vodu v jazere, ako opatrenie na elimináciu siníc. Počas leta budeme opravovať Denné centrum a schodisko v OC Branisko. Najväčšia tohtoročná investičná akcia mestskej časti bude realizovaná počas letných prázdnin, ktorou bude parkovisko s obratiskom na Raketovej ulici pri ZŠ na Družicovej ulici. Najmenší Jazerčania sa môžu tešiť na nové oplotené ihrisko s modernými a bezpečnými prvkami na Bukoveckej ulici, ktorého výstavba je naplánovaná na august 2016.

V rámci rozpravy neboli vznesené pripomienky ani dotazy.

 Starostka odovzdala slovo návrhovej komisii, aby  predniesla návrh uznesenia.

Miestne zastupiteľstvo Mestskej časti Košice – Nad jazerom zobralo na vedomie správu o činnosti starostky mestskej časti – **uznesenie č.101.**

**(Hlasovanie č. 5: z prít. 12 za 12)**

**K bodu 6/ Správa o plnení uznesení miestneho zastupiteľstva Mestskej časti Košice – Nad jazerom**

 Správa bola predložená písomne. V rámci rozpravy neboli vznesené pripomienky ani dotazy.

Starostka vyzvala návrhovú komisiu k predneseniu návrhu uznesenia.

 Miestne zastupiteľstvo Mestskej časti Košice – Nad jazerom podľa § 18f ods. 1 zákona č. 369/1990 Zb. o obecnom zriadení v znení neskorších predpisov zobralo na vedomie správu o plnení uznesení miestneho zastupiteľstva Mestskej časti Košice – Nad jazerom od posledného riadneho rokovania miestneho zastupiteľstva Mestskej časti Košice – Nad jazerom **uznesenie č. 102.**

**(Hlasovanie č. 6: z prít. 12 za 12)**

**K bodu 7/ Správa o výsledkoch kontroly za obdobie od 11. riadneho zasadnutia miestneho zastupiteľstva Mestskej časti Košice – Nad jazerom konaného dňa 31. 03. 2016**

 Správa bola predložená písomne. V rámci rozpravy neboli vznesené pripomienky ani dotazy.

Starostka odovzdala slovo návrhovej komisii.

 Miestne zastupiteľstvo Mestskej časti Košice – Nad jazerom podľa § 18f ods.1 písm. b, d a e) zákona č. 369/1990 Zb. o obecnom zriadení v znení neskorších predpisov zobralo na vedomie

**a/** správu o výsledkoch kontroly za obdobie od 11. riadneho zasadnutia miestneho zastupiteľstva Mestskej časti Košice – Nad jazerom konaného dňa 31. 03. 2016

**b/** plán kontrolnej činnosti na obdobie II. polroka 2016

**uznesenie č. 103.**

**(Hlasovanie č. 7: z prít. 12 za 12)**

**K bodu 8/** **K** **Návrhu Všeobecne záväzného nariadenia Mestskej časti Košice – Nad jazerom č. 47, ktorým sa ruší VZN č. 33/2005 o vydávaní vyjadrení k podnikateľskej činnosti právnickým a fyzickým osobám plánujúcim podnikať na území Mestskej časti Košice – Nad jazerom**

 Materiál bol predložený písomne. Na základe protestu prokurátora proti Všeobecne  záväznému nariadeniu Mestskej časti Košice – Nad jazerom č. 33/2005, v znení jeho doplnku č. 1 zo dňa 18. 12. 2008 o vydávaní vyjadrení k podnikateľskej činnosti právnickým a fyzickým osobám plánujúcim podnikať na území Mestskej časti Košice – Nad jazerom mestská časť spracovala návrh Všeobecne záväzného nariadenia č. 47, ktorým sa ruší Všeobecne záväzné nariadenie č. 33/2005, v znení jeho doplnku č. 1.

V predmetnom proteste prokurátor uviedol, že mestská časť nemôže nariadením ukladať povinnosti prevádzkovateľom v rámci ich podnikateľskej činnosti a nie je oprávnená vyjadrovať sa ku každému zámeru fyzickej alebo právnickej osoby podnikať na území mestskej časti.

Usmerňovanie ekonomickej a inej činnosti slúžiacej obyvateľom a podmienky povoľovania predajného a prevádzkového času na území mesta Košice budú aj v rámci jednotlivých mestských časti upravené vo Všeobecne záväznom nariadení mesta Košice.

Návrh Všeobecne záväzného nariadenia č. 47 bol prerokovaný na rokovaní miestnej rady dňa 02. 06. 2016. Miestna rada odporučila miestnemu zastupiteľstvu prerokovať a schváliť návrh Všeobecne záväzného nariadenia č. 47, ktorým sa ruší Všeobecne záväzné nariadenie č. 33/2005, v znení jeho doplnku č. 1 zo dňa 18.12.2008 a vyhovieť Protestu prokurátora Pd 10/16/8803 – 4 zo dňa 08.04.2016.

 V rámci rozpravy neboli vznesené pripomienky ani dotazy. Starostka odovzdala slovo návrhovej komisii.

 Miestne zastupiteľstvo Mestskej časti Košice - Nad jazerom v súlade s platnými zákonmi a ostatnými všeobecne záväznými právnymi predpismi schválilo

 Všeobecne záväzné nariadenie Mestskej časti Košice – Nad jazerom č. 47, ktorým sa ruší Všeobecne záväzné nariadenie č. 33/2005 z 26. 10. 2005 o vydávaní vyjadrení k podnikateľskej činnosti právnickým a fyzickým osobám plánujúcim podnikať na území Mestskej časti Košice – Nad jazerom v znení doplnku č. 1 schváleného uznesením č. 147 zo dňa 18. 12. 2008 a vyhovelo

 Protestu prokurátora Pd 10/16/8803-4 zo dňa 8. 4. 2016 podanému proti Všeobecne záväznému nariadeniu č. 33/2005 z 26. 10. 2005, v znení jeho doplnku č.1 zo dňa 18. 12. 2008 o vydávaní vyjadrení k podnikateľskej činnosti právnickým a fyzickým osobám plánujúcim podnikať na území Mestskej časti Košice – Nad jazerom tak, že ruší predmetné Všeobecne záväzné nariadenie č. 33/2005 v plnom rozsahu ako nezákonné – **uznesenie č. 104.**

**Hlasovanie č. 8: z prít. 12 za 12)**

**K bodu 9/** **K Návrhu na poskytnutie dotácií z rozpočtu Mestskej časti Košice – Nad jazerom na rok 2016**

 Materiál bol predložený písomne.

Miestne zastupiteľstvo Mestskej časti Košice – Nad jazerom v rozpočte na rok 2016 odsúhlasilo v programe 9.2.2. položke 640 – dotácie vo výške 8 000,- €.

Na 11. riadnom rokovaní Miestneho zastupiteľstva dňa 31.03.2016 sa odsúhlasilo poskytnutie dotácii pre 10 subjektov v celkovej výške 5 000,- €.

Miestne zastupiteľstvo Mestskej časti Košice – Nad jazerom uznesením č. 28 v roku 2011 schválilo pravidlo poskytovania dotácií pre pobytové akcie nasledovne:

1. pre detské tábory vo výške 1,50 eur / deň / dieťa do 15 rokov s trvalým pobytom v Mestskej časti Košice – Nad jazerom, maximálne na 7 dní,
2. na relaxačno-rehabilitačné a ozdravné pobyty pre občanov s trvalým pobytom v Mestskej časti Košice – Nad jazerom vo výške 1,- euro / osoba / deň, maximálne na 7 dní.

 Starostka k bodu otvorila rozpravu. V rámci rozpravy neboli vznesené pripomienky ani dotazy. Do termínu na predkladanie žiadostí nám bolo zaslaných 14 žiadostí:

1. **Rodičovské združenie pri Materskej škole Azovská 1 Košice, MŠ Azovská 1, 040 12 Košice – Nad jazerom** – na pokrytie výdavkov na akciu/projekt ***„10 .ročník Dopravnej olympiády“*** – pre materské školy zo sídliska vo výške: 200,- €.  **(Hlasovanie č. 9: z prít. 11 za 11) \*** Pozn.: poslanec Papcun nebol prítomný v rokovacej miestnosti pri hlasovaní.
2. **Gréckokatolícka cirkev na Slovensku, Gréckokatolícka eparchia Košice, Farnosť Presvätej Bohorodičky Ochrankyne, Levočská 2, 040 12 Košice – Nad jazerom** –na pokrytie výdavkov na akciu/projekt ***„Detský letný tábor“*** – v dňoch od 25. júla do 29. júla 2016 v Herľanoch pre 25 deti s trvalým pobytom v Mestskej časti Košice – Nad jazerom vo výške: 187,50 €. **(Hlasovanie č. 10: z prít. 12 za 12)**
3. **GA-GA, občianske združenie, Súkromná základná škola, Tr. SNP 104, 040 11 Košice – Západ** – na pokrytie výdavkov na ***„Tanečné programy“*** organizované OZ GA-GA a činnosť klubu v druhom polroku roku 2016 vo výške: 300,- €. **(Hlasovanie č. 11: z prít. 12 za 12)**
4. **Liga proti rakovine Slovenskej republiky, Brestová 6, 821 02 Bratislava – Ružinov** – na pokrytie výdavkov na zveľadenie, zlepšenie priestoru pre rehabilitáciu a relaxáciu, materiálové vybavenie denného Centra pomoci pre onkologických pacientov v Košiciach vo výške: 250,- €. **(Hlasovanie č. 12: z prít. 12 za 12)**
5. **Liga proti reumatizmu na Slovensku, Nábr. Ivana Krasku 4, 921 01 Piešťany, miestna pobočka Košice, Ladožská 16, 040 12 Košice** – na pokrytie výdavkov na rekondično-rehabilitačný pobyt na Zemplínskej Šírave v dňoch 04. – 09. 09. 2016 pre 26 členov pobočky s trvalým pobytom v Mestskej časti Košice – Nad jazerom vo výške: 156,- €. **(Hlasovanie č. 13: z prít. 12 za 12)**
6. **Súkromné gymnázium, Dneperská 1, Košice, so sídlom Dneperská 1, Košice – mestská časť Nad jazerom, 040 12 Košice**– na akciu/projekt ***„ IT tábor“,*** v dňoch od 04. 07. 2016 do 08. 07. 2016 na pokrytie výdavkov na vstupné, cestovné MHD, stravovanie a kancelárske potreby pre 20 žiakov, občanov Mestskej časti Košice – Nad jazerom vo výške: 100,- €. **(Hlasovanie č. 14: z prít. 12 za 12)**
7. **Detský domov Košice, Uralská 1, so sídlom Uralská 1, Košice – mestská časť Nad jazerom 040 12** – na pokrytie výdavkov na kultúrno-športové podujatie ***„URALFEST 2016“*** a na  akciu ***„Mikuláš“*** vo výške: 300,- €. **(Hlasovanie č. 15: z prít. 12 za 12)**
8. **Klub vodného lyžovania Trixen Košice, o.z., Garbiarska 5, 040 01 Košice** – na pokrytie výdavkov na akciu ***„VODNÉ ŠPORTY V KOŠICIACH“*** podujatie venované vodným športom, zameraný na deti a mládež aj širokú verejnosť vo výške: 300,- €. **(Hlasovanie č. 16: z prít. 12 za 12)**
9. **Základná škola Jozefa Urbana, Jenisejská 22, Košice, so sídlom Jenisejská, Košice – mestská časť Nad jazerom, 040 12 Košice** – na pokrytie časti nákladov spojených s realizáciou 7. ročníka Festivalu hier a zábavy ***„Hravenisko 2016“*** vo výške: 300,- €. Poslanec Schwarcz k bodu 9. Nehlasoval z dôvodu konfliktu záujmov. **(Hlasovanie č. 17: z prít. 12 za 11, zdržal sa:1)**
10. **Združenie rodičov a priateľov školy pri Súkromnej strednej odbornej škole Bukovecká 17 v Košiciach, o.z., so sídlom Bukovecká 17, 040 12 Košice – Nad jazerom** – na pokrytie výdavkov na akciu/projekt ***„Cesta zrodu“,*** pre dotlač nahratého CD s vlastnou úpravou piesní, ktoré sú prezentáciou výsledku žiakov vyšších ročníkov vo výške: 300,- €. **(Hlasovanie č. 18: z prít. 12 za 12)**
11. **Tanečný klub „U nás ožiješ“, o.z., Galaktická 5, 040 12 Košice – Nad jazerom** – na čiastočné zabezpečenie činnosti klubu ako nákup kostýmov, na úhradu štartovného na súťaže a honoráre lektorov na WORKSHOPOCH vo výške: 300,- €. **(Hlasovanie č. 19: z prít. 12 za 12)**
12. **Loďka nádeje, o.z., Južná trieda 83, 040 01 Košice – Juh** – na pokrytie výdavkov na podujatia konané vo Výmenníku Važecká a výlety do okolia Košíc, tábor v Šali. Projekt ***„Klub Štvorlístok“*** nanákup materiálu, odmien, vstupeniek a občerstvenia pre deti so sociálne slabších rodín vo výške: 0,- €. **(Hlasovanie č. 20: z prít. 12 za 12)**
13. **PIMPOLLO, o.z., Čingovská 9, 040 12 Košice – Nad jazerom** – na pokrytie výdavkov na projekt ***„Pátrač Tino spoznáva“*** na spracovanie a tlač propagačných materiálov, odmeny pre deti, odmeny pre animátorov a účinkujúcich vo výške: 300,- €. **(Hlasovanie č. 21: z prít. 12 za 12)**
14. **Občianske združenie pre vzdelávanie a kultúru EDUCO Rising, Branisková 6, 040 01 Košice**– na pokrytie materiálno technických výdavkov na akciu/projekt ***„ Spoznaj behom Košice - Jazero“*** vo výške: 0,- €. **(Hlasovanie č. 22: z prít. 12 za 12)**

 Miestne zastupiteľstvo Mestskej časti Košice – Nad jazerom schválilo Návrh na poskytnutie dotácií z rozpočtu Mestskej časti Košice – Nad jazerom na rok 2016

**uznesenie č. 105**.

**(Hlasovanie č. 23 am blok: z prít. 12 za 12)**

**K bodu 9.1/ K Návrhu na zvýšenie základnej mesačnej odmeny poslancov miestneho zastupiteľstva Mestskej časti Košice – Nad jazerom**

 Pri hlasovaní o programe doplnil poslanec Ing. Marián Siksa o bod č. 9.1 Návrh na zvýšenie základnej mesačnej odmeny poslancov miestneho zastupiteľstva Mestskej časti Košice – Nad jazerom. Prešiel si obdobia od roku 1990. V roku 2002 sa stal poslancom a od tej doby sa odmeny poslancov nemenili. Odkedy Slovensko prešlo na menu euro, poslanecké odmeny sú v prepočte na euro menšie. Preto navrhol sumu 200,- € mesačne, aby poslanci poberali aspoň 50% z minimálnej hrubej mzdy. Poslanec Ing. Milan Papcun navrhol technickú prestávku. Po technickej prestávke nasledovalo pokračovanie v rozprave kde:

 Miestne zastupiteľstvo Mestskej časti Košice – Nad jazerom podľa § 11 ods. 4 písm. k) a § 25 ods. 9 zákona č. 369/1990 Zb. o obecnom zriadení v znení neskorších predpisov v spojitosti s § 14 ods. 3 písm. b) zákona č. 401/1990 Zb. o meste Košice v znení neskorších predpisov a zákona č. 663/2007 Zb. o minimálnej mzde, a taktiež podľa zásad odmeňovania poslancov miestneho zastupiteľstva Mestskej časti Košice – Nad jazerom schválilo Návrh na zvýšenie základnej mesačnej odmeny poslancov miestneho zastupiteľstva Mestskej časti Košice – Nad jazerom vo výške 200,- € mesačne s účinnosťou od 01. 07. 2016.

**uznesenie č. 106**

**(Hlasovanie č. 24: z prít. 12 za 9, proti 1, zdržali sa 2)**

**K bodu 10/ Informácia o vykonaných rozpočtových opatreniach programového rozpočtu Mestskej časti Košice – Nad jazerom na rok 2016**

Materiál bol predložený písomne a je zverejnený na webovej stránke mestskej časti.

V súlade s uznesením č. 76 z 9. riadneho zasadnutia miestneho zastupiteľstva Mestskej časti Košice – Nad jazerom zo dňa 17. 12. 2015, ktorým miestne zastupiteľstvo poverilo starostku mestskej časti vykonať zmeny v bežnom rozpočte na rok 2016 rozpočtovými opatreniami: zmeny rozpočtu v bežných príjmoch a bežných výdavkoch pri rovnakej zmene objemu bežných príjmov aj bežných výdavkov a presun bežných výdavkov pri nezmenenej výške celkových bežných výdavkov v celkovom objeme najviac 20 % bežných výdavkov schváleného rozpočtu počas kalendárneho roka starostka predložila informáciu o vykonanom rozpočtovom opatrení číslo 6 schválenom starostkou mestskej časti dňa 28. 03. 2016, rozpočtových opatreniach číslo 7 a 8 schválených starostkou mestskej časti dňa 04. 04. 2016 a rozpočtových opatreniach číslo 9 a 10 schválených starostkou mestskej časti dňa 23. 05. 2016.

Uskutočnené zmeny boli podrobne popísané v predloženom materiáli. Kde ide o nasledovné rozpočtové opatrenia:

**Rozpočtové opatrenie č. 6** – Prijatie daru od spoločnosti DEKORT, spol. s r.o., so sídlom v Košiciach, Štefánikova 42 v sume 500,- € a použitie týchto prostriedkov na organizovanie podujatí – Deň učiteľov a Jazerská kvapka krvi.

**Rozpočtové opatrenie č. 7** – Na základe uznesenia miestneho zastupiteľstva Mestskej časti Košice – Nad jazerom č. 99 zo dňa 31. 03. 2016, ktorým Miestne zastupiteľstvo schválilo zvýšenie platu starostky Mestskej časti Košice - Nad jazerom bolo potrebné zvýšiť výšku rozpočtovaných finančných prostriedkov určených na plat starostky a k nemu prislúchajúce poistné odvody. Boli uskutočnené presuny medzi položkou plat a poistné odvody – starostka a mzdy a poistné odvody – pracovníci – spolu v sume 10 530,- €.

**Rozpočtové opatrenie č. 8 –** V súvislosti so zabezpečením zdrojov pre pracovníkov vykonávajúcich činnosť na dohodu o pracovnej činnosti v oblasti hospodárenia s majetkom mestskej časti, bolo potrebné presunúť finančné prostriedky v objeme 930,- € z položky materiál na položku – všeobecné služby, dohody a poistné odvody.

**Rozpočtové opatrenie č. 9 –** V súvislosti s poškodením fotoaparátu zakúpeného v roku 2010 a jeho nerentabilnou opravou, ako aj potrebou monitorovať a dokumentovať dianie a aktivity v mestskej časti, a činnosť oddelenia výstavby, bolo nevyhnutné zvýšiť rozpočet finančných prostriedkov určených na nákup prevádzkových strojov, konkrétne na kúpu fotoaparátnej techniky pre mestskú časť. Zdroje v sume 1 500,- € sa čerpali zo zvýšených príjmov na dobropisoch z médií.

**Rozpočtové opatrenie č. 10 -** Na základe rozhodnutia prevádzkovať plážové kúpalisko v rekreačnej lokalite Jazero v sezóne 2016 bez výberu vstupného, dôjde k výpadku rozpočtovaného príjmu o čiastku 15 100,- €. Kompenzácia bude riešená znížením finančných prostriedkov určených na dohody a poistné odvody pre brigádnikov, všeobecné služby, všeobecný materiál a propagáciu rekreačnej lokality Jazero – t. j. položky súvisiace s prevádzkou kúpaliska spolu v sume 15 100,- €.

**REKAPITULÁCIA:**

Vykonanými zmenami v bežnom rozpočte – rozpočtovými opatreniami číslo 1 – 10 došlo k zmenám bežných výdavkov počas roka 2016 v sume 44 660,- €.

Rozpočet bežných výdavkov na rok 2016 bol schválený v objeme 1 182 560,- €. Čiastka 44 660,- € predstavuje podiel 3,78 %, čím je dodržaný miestnym zastupiteľstvom schválený objem zmien – najviac 20 % bežných výdavkov rozpočtu počas kalendárneho roka.

 Miestne zastupiteľstvo Mestskej časti Košice – Nad jazerom zobralo na vedomie Informáciu o vykonaných rozpočtových opatreniach programového rozpočtu Mestskej časti Košice - Nad jazerom na rok 2016:

 - č. 6 schválenom starostkou mestskej časti dňa 28. 3. 2016,

 - č. 7 a 8 schválených starostkou mestskej časti dňa 4. 4. 2016

 - č. 9 a 10 schválených starostkou mestskej časti dňa 23. 5. 2016.

**uznesenie č. 107.**

**(Hlasovanie č. 25: z prít. 12 za 12)**

**K bodu 11/ K Orientačnému časovému plánu zasadnutí miestnej rady a miestneho zastupiteľstva Mestskej časti Košice - Nad jazerom na II. polrok 2016**

 Materiál bol predložený písomne.

 Miestne zastupiteľstvo Mestskej časti Košice – Nad jazerom zobralo na vedomie orientačný časový plán zasadnutí miestnej rady a miestneho zastupiteľstva Mestskej časti Košice - Nad jazerom na II. polrok 2016

**uznesenie č. 108.**

**(Hlasovanie č. 26: z prít. 12 za 12)**

**K bodu 12/ Interpelácie**

Starostka v zmysle rokovacieho poriadku vyzvala poslancov na  písomné predloženie interpelácii. Písomné interpelácie neboli predložené.

**K bodu 13/ Rôzne**

V tomto bode pripomienkoval poslanec Ing. Marián Siksa opravu chodníka na Gagarinovom námestí, konkrétne chcel vedieť, kedy sa začne s opravou tohto chodníka. Pani starostka podala vysvetlenie, že predmetné veci sú predostreté na magistráte. Všetky opravy chodníkov odsúhlasuje mesto Košice a my ako mestská časť – nemáme na to prostriedky. Ďalej starostka uviedla, že spolu s pracovníkmi miestneho úradu z oddelenia výstavby má zmapované celé sídlisko a preto ovláda všetky nedostatky na sídlisku. V závere dodala, že pribudne nové najväčšie detské ihrisko na Bukoveckej ulici.

 Poslanec Ing. Marián Siksa mal dotaz na zastávku medzi mostami pri VSS. Sťažoval sa, že zastávka je tmavá a nie je osvetlená. Starostka oboznámila prítomných, že zastávky spadajú pod DPM – Košice a je všetko v štádiu riešenia. Má naplánované rokovania s kompetentnými osobami z DPMK.

 Touto pripomienkou bol bod rôzne vyčerpaný.

**K bodu 14/ Z á v e r**

Po vyčerpaní programu starostka poďakovala všetkým za účasť a vyhlásila rokovanie miestneho zastupiteľstva za ukončené. Najbližšie 13. riadne zasadnutie miestneho zastupiteľstva bude podľa orientačného časového plánu dňa 22.09.2016.

Košice 21. 6. 2016

 JUDr. Marta Bulecová Ing. Mgr. Lenka Kovačevičová

 prednostka miestneho úradu starostka mestskej časti

 overovatelia: Mgr. Bernard Berberich

 Ing. Jozef Skonc

zapisovateľka: Mgr. Zuzana Štefaniková